
Szemantikus keretrendszer a smart grid fogyasztási adatok kezelésére

Az utóbbi évek során az energiaszolgáltatók számos országban bevezették az ún. okos mérőket (smart meter), amelyek lehetővé teszik az energiafogyasztás valós idejű, távolról történő monitorozását, így nincs szükség a szokásos havi óraleolvasásra. Az ilyen (smart gridnek nevezett) hálózatokból összegyűjtött részletes fogyasztási adatok azonban nemcsak a szolgáltatóknak lehetnek hasznosak, hanem a fogyasztóiknak is. A dolgozatban bemutatásra kerül egy saját tervezésű és kivitelezésű rugalmas szemantikus keretrendszer, ami smart gridből származó fogyasztási adatok tárolására, kezelésére, és megjelenítésére alkalmas. Segítségével az okos mérők tulajdonosai részletesebb képet kaphatnak a háztartás energiafelhasználásáról, így ösztönözve őket a tudatosabb fogyasztásra, és segítve őket abban, hogy – javítva fogyasztási szokásaikon – pénzt takarítsanak meg. Az adataikat könnyen olvasható, áttekinthető diagramokon tekinthetik meg, vagy akár egy részletes számla képében. A háttérben levő adatok a sztenderd RDF adatmodellt használják, ezáltal az energiaszolgáltatók a keretrendszert könnyen kapcsolhatják a meglévő rendszerükhöz, kihasználva a szemantikus paradigma előnyeit az adatok integrálása/federálása terén.



